Diari Oficial de la Generalitat Valenciana


Sumari del DOGV 7652, del 06-11-2015 (2015/8950)

RESOLUCIÓ de 26 d'octubre del 2015, del rector de la Universitat Politècnica de València, per la qual es modifica la Resolució de 15 de juliol del 2015 en la qual es convocava un concurs per a la provisió de llocs de treball vacants del grup C, subgrup C1, sector d'administració especial, operador/a. Codi 2015/P/FC/CM/13.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7652

Data del DOGV
:   06-11-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/8950


Data del document
:   26-10-2015

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 26 d'octubre del 2015, del rector de la Universitat Politècnica de València, per la qual es modifica la Resolució de 15 de juliol del 2015 en la qual es convocava un concurs per a la provisió de llocs de treball vacants del grup C, subgrup C1, sector d'administració especial, operador/a. Codi 2015/P/FC/CM/13. [2015/8950]  
Per Resolució del rector de la Universitat Politècnica de València de data 15 de juliol de 2015 (DOCV 27.07.2015), es va convocar un concurs per a la provisió de llocs de treball vacants del grup C, subgrup C1, sector d'administració especial, operador/a, amb destinació en aquesta universitat, codi 2015/P/FC/CM/13.  
Amb data 30 de juliol de 2015, es presenta un recurs de reposició, interposat per part del Sindicat de Treballadors de l'Ensenyament del País Valencià, contra la convocatòria del concurs abans esmentat per no aparèixer en aquella els números dels llocs que figuren en la relació de llocs de treball (RLT); com també per l'adscripció de la plaça el codi de la qual figura en la convocatòria com a CMO008, amb destinació a l'ETS Arquitectura i no a l'ETS d'Enginyeria Geodèsica, Cartogràfica i Topogràfica, per falta de negociació de l'RLT.  
Amb data 16 d'octubre de 2015 s'estima parcialment aquest recurs de reposició i es resol que s'ha de procedir a modificar la Resolució de data 15 de juliol de 2015 en els termes que més avall s'assenyalen, i que s'han de conservar aquells actes i tràmits el contingut dels quals s'hauria mantingut igual si no s'haguera produït la infracció.  
  
En aquest sentit i d'acord amb les modificacions que es produeixen en la convocatòria, entenem que no afecten els actes realitzats pels aspirants en relació amb aquesta i, en concret, en la sol·licitud de destinacions, en no produir-se una alteració en aquests. Específicament, en el cas que s'oferia a l'ETS d'Arquitectura i que ara s'ofereix a l'ETS d'Enginyeria Geodèsica, Cartogràfica i Topogràfica, la situació és la mateixa, atès que està pendent de modificació de la relació de llocs de treball en el mateix sentit, per això no es dóna un termini nou de presentació de sol·licituds.  
Així doncs, atesa la resolució del recurs de referència abans esmentat, resolc:  
  
Primer  
Identificar els llocs de treball oferits segons la mateixa numeració que figura en la relació de llocs de treball, i procedir a publicar la correcció següent.  
  
  
Segon  
Oferir el lloc vacant PF954, amb unitat de destinació a l'ETS d'Enginyeria Geodèsica, Cartogràfica i Topogràfica, i no a l'ETS Arquitectura, i fer constar que hi ha una proposta per part de l'Administració per a la modificació, en la relació de llocs de treball, del canvi d'adscripció en la unitat de destinació d'aquest lloc.  
  
València, 26 d'octubre de 2015.- El rector: Francisco José Mora Mas.